Helt nye tal fra boligsiden.dk viser, at Nordjylland er den region, der inden for det seneste år står for den største stigning i priserne på både villaer, rækkehuse og ikke mindst ejerlejligheder. i Nordjylland er priserne på ejerlejligheder siden sidste år steget med 21 procent og priserne på villaer og rækkehuse med 4,7 procent. Begge dele er klart over landsgennemsnittet. Det er først og fremmest Aalborg, der trækker priserne opad, men der sker også positiv udvikling i andre nordjyske byer som for eksempel Frederikshavn og Hjørring.
Nordjylland har i al ubemærkethed indtaget en ellers temmelig bemærkelsesværdig førsteplads på boligmarkedet.